CELEX: 62012CN0292
Language: fi
Date: 2012-06-11 00:00:00
Title: Asia C-292/12: Ennakkoratkaisupyyntö, jonka Tartu Ringkonnakohus (Viro) on esittänyt 11.6.2012 — Ragn-Sells AS v. Sillamäe Linnavalitsus

11.8.2012   
            
            
               FI
            
            
               Euroopan unionin virallinen lehti
            
            
               C 243/10
            
         Ennakkoratkaisupyyntö, jonka Tartu Ringkonnakohus (Viro) on esittänyt 11.6.2012 — Ragn-Sells AS v. Sillamäe Linnavalitsus
   (Asia C-292/12)
   2012/C 243/18
   Oikeudenkäyntikieli: viro
   
      Ennakkoratkaisua pyytänyt tuomioistuin
   
   Tartu Ringkonnakohus
   
      Pääasian asianosaiset
   
   
      Kantaja: Ragn-Sells AS
   
      Vastaaja: Sillamäe Linnavalitsus
   
      Ennakkoratkaisukysymykset
   
   
               a)
            
            
               Onko Euroopan unionin toiminnasta tehdyn sopimuksen 106 artiklan 1 kohtaa, luettuna yhdessä 102 artiklan kanssa, ja tavaroiden vapaata liikkuvuutta, sijoittautumisvapautta ja palvelujen tarjoamisen vapautta tulkittava siten, ettei niistä yhdenkään kanssa ole ristiriidassa se, että jäsenvaltio sallii sen, että tietyllä alueella yhdyskuntajätteiden käsittelyä koskeva yksinoikeus annetaan maksua vastaan tietyn jätehuoltolaitoksen toiminnasta vastaavalle yritykselle tilanteessa, jossa 260 kilometrin säteellä toimii useita kilpailevia yrityksiä, joilla on useita ympäristövaatimukset täyttäviä ja vastaavanlaista teknologiaa käyttäviä jätehuoltolaitoksia?
            
         
               b)
            
            
               Onko Euroopan unionin toiminnasta tehdyn sopimuksen 106 artiklan 2 kohtaa tulkittava siten, ettei sen kanssa ole ristiriidassa se, että jäsenvaltio pitää yleisen taloudellisen tarkoituksen alaan kuuluvana toimintana ensinnäkin jätteidenkeruuta ja -kuljettamista ja toiseksi jätteiden käsittelyä, mutta erottaa nämä palvelut toisistaan ja rajoittaa siten vapaata kilpailua jätteiden käsittelyn markkinoilla?
            
         
               c)
            
            
               Voidaanko menettelyssä, joka liittyy jätteidenkeruuta ja -kuljetusta koskevan toimiluvan myöntämiseen ja jossa määrätään, että toimilupasopimuksessa määritellyllä alueella jätteiden käsittelyä koskeva yksinoikeus myönnetään kahdelle yritykselle, jättää soveltamatta Euroopan unionin toiminnasta tehdyn sopimuksen kilpailuoikeutta koskevia määräyksiä?
            
         
               d)
            
            
               Onko 19.11.2008 annetun Euroopan parlamentin ja neuvoston direktiivin 2008/98/EY (1) 16 artiklan 3 kohtaa tulkittava siten, että jäsenvaltio voi läheisyysperiaatteeseen vedoten rajoittaa kilpailua ja sallia jätteiden käsittelyä koskevan yksinoikeuden myöntämisen maksua vastaan jätteiden syntypaikkaa lähimpänä sijaitsevan jätehuoltolaitoksen toiminnasta vastaavalle yritykselle tilanteessa, jossa 260 kilometrin säteellä toimii useita kilpailevia yrityksiä, joilla on useita ympäristövaatimukset täyttäviä ja vastaavanlaista teknologiaa käyttäviä jätehuoltolaitoksia?
            
         
      (1)  Jätteistä ja tiettyjen direktiivien kumoamisesta 19.11.2008 annettu Euroopan parlamentin ja neuvoston direktiivi (EY) N:o 2008/98 (EUVL L 312, s. 3).